ད་རེས་སྐབས་སུ་བབས་པ་ལོ་འགའི་སྔོན་ལ༼མཚོ་ལྷོ་ཁུལ་གྱི་འགན་བབས་སློབ་གསོའི་བོད་ཡིག་ཚོད་ལྟའི་སློབ་དེབ༽ཅེས་པའི་བྱིས་སྐྱོང་ཁང་ནས་མཐོ་འབྲིང་མཐར་ཕྱིན་བར་གྱི་བོད་ཡིག་བསླབ་དེབ་བསྐྲུན་པ་དེ་ནི་བོད་ཀྱི་ལོ་སྟོང་ཕྲག་རིང་གི་སློབ་གསོའི་ཉམས་མྱོང་བསྡུས་ཡོད་པ་དང་།དགེ་བཤེས་དང་མཁས་པ་མང་བོའི་རྣམ་དཔྱོད་དང་བརྩོན་པ་ལས་བྱུང་བ་ཡིན་པས་གཟུར་གནས་བློ་ལྡན་ཀུན་གྱིས་བསྔགས་བརྗོད་དང་ཡི་རང་གནང་བ་ཡང་ཡང་མཐོང་ཞིང་ཐོས་ལ།དེ་ལ་ཡང་ལོ་རེའི་ཉམས་མྱོང་ལས་ལེགས་བཅོས་རྒྱུན་ཆགས་བྱ་དགོས་པའི་འཆར་དོན་དེ་དང་།ཁུལ་དང་ཞིང་ཆེན་གཞན་ནས་ཀྱང་བསླབ་དེབ་འདི་སློབ་རྟེན་ཐུབ་པའི་རེ་འདུན་ཡོད་པ་དངོས་སུ་རིག་དུས།མཚོ་ལྷོའི་སློབ་གསོ་ལ་རེ་བ་ཟད་མེད་ཅིག་སྐྱེས་ཤིང་།སྙིང་ལ་དགའ་བ་དང་སྤོབས་པ་འགྲན་བཞིན་འཕེལ་ཞིང་འོང་།